OmaSp Stadion

OmaSp Stadion on Seinäjoella Jouppilassa sijaitseva jalkapallostadion, joka avattiin kesäkuussa 2016. Stadion toimii Veikkausliigassa pelaavan SJK:n kotikenttänä ja sen kapasiteetti on 5 817 katsojaa. Historia Seinäjoen jalkapallostadionin rakentaminen alkoi kesällä 2015, ja stadion avattiin kesäkuussa 2016. SJK siirtyi pelaamaan Veikkausliigan ottelunsa stadionille sen valmistuttua. Aiemmin SJK pelasi kotiottelunsa Seinäjoen keskuskentällä. Helmikuussa 2016 stadionin pääyhteistyökumppaniksi julkistettiin kymmenen vuoden sopimuksella Oma Säästöpankki ja stadion nimettiin sen mukaan OmaSp Stadioniksi. Ominaisuudet Stadionin katsomokapasiteetti on 5 817 istumapaikkaa. Konserteissa sekä muissa isoissa tapahtumissa sen yleisökapasiteetti on noin 10 000 katsojaa. Lisäksi stadionilta löytyy isot ravintolatilat kahdessa eri kerroksessa, joissa on yhteensä yli tuhat asiakaspaikkaa. Kentän pinnoitteena on lämmitetty tekonurmi. Rakennuskustannuksiksi arvioitiin etukäteen noin 11 miljoonaa euroa, mutta lopulta kustannukset nousivat hieman yli 13 miljoonaan euroon. Julkisen rahoituksen osuus hankkeessa oli 2,2 miljoonaa euroa. Kuvat Lähteet Aiheesta muualla Viralliset nettisivut Seinäjoen jalkapallostadion SJK:n sivuilla (Arkistoitu – Internet Archive)